stanford-oval/wikipedia huggingface dataset:
ASL איירליינס צרפת
היסטוריה

שורשיה של חברת התעופה הם "Companie générale aéropostale" - חברת תעופה צרפתית שפעלה בשנות העשרים והיא הייתה חלוצת משלוחי דואר בין אירופה, אפריקה ודרום אמריקה. היא הייתה במקור חלק מאייר פראנס מ-1947 עד ל-1991. בשנת 2000, כאשר החברה התחילה לתת שירותים עצמאיים בשירות הדואר הלאומי של צרפת, היא שינתה את שמה ל"אירופה איירפוסט" (בצרפתית: La Poste).
ב-14 במרץ 2008 ASL איירליינס אירלנד, רכשה באופן רשמי את חברת התעופה. המטוסים המשיכו בצביעתם הישנה, וכן תחת אות הקריאה הקודם.
ב-4 ביוני 2015, קבוצת ASL איירליינס, חברת האם של אירופה איירפוסט, הודיעה כי אירופה איירפוסט תמותג מחדש בשם ASL איירליינס צרפת.
צי המטוסים

צי המטוסים של החברה נכון לדצמבר 2018:
| כלי טיס | בצי | בהזמנה | נוסעים> Y | נוסעים> סה"כ | הערות |
| --- | --- | --- | --- | --- | --- |
| בואינג 737-300QC | 3 | — | 147 | 147 | יכול לשמש גם כמטוס מטען |
| בואינג 737-700 | 6 | — | 148 | 148 |  |
צי מטוסי מטען
| בואינג 737-300F | 2 | — | מטען | מטען |  |
| בואינג 737-400F | 4 | — | מטען | מטען |  |
| סה"כ | 15 | — |  |  |  |
פעילות החברה בישראל

החברה מפעילה החל מ-3 ביולי 2018 שתי טיסות שבועיות בין פריז-דה גול לתל אביב.
הערות שוליים

↑  "Directory: World Airlines". Flight International. 2007-04-03. p. 79.
↑  "Ireland based ASL Aviation Group is to launch a new European airline brand, ASL Airlines, as part of its strategy for continued growth in passenger and cargo operations". ASL Aviation Group. 4 ביוני 2015. אורכב מ-המקור ב-2017-11-08. נבדק ב-8 ביוני 2015. {{cite web}}:  (עזרה)
↑  פרטי צי המטוסים של ASL איירליינס צרפת, באתר planespotters.net (באנגלית)
↑  "צפו: ASL נחתה בישראל ותציע טיסות לפריז החל מ-269$ - Passportnews". Passportnews. 2018-07-03. נבדק ב-2018-07-04.
| --- | --- |
בקרת זהויות :  SUDOC: 06709144X  VIAF: 213030367   WorldCat (עם VIAF): 213030367
Full House (סדרת רשת)

| --- | --- |
 משתתפים:  אביב ראובן, מאור גמליאל, שירה בר, דניאלה דואק, עידן טלמור, שלומי אביגזר
 ארץ מקור:  ישראל 
 הפקה
 אורך פרק:  כ-15 דקות
 שידור
 רשת שידור:  YouTube, HOT
 תקופת שידור מקורית:  5 במרץ 2019 – הווה
 
Full House היא סדרת רשת ישראלית המשודרת ב-YouTube וכן בערוץ HOT Real וב-VOD של הוט. הסדרה עוקבת אחר חייהם של חמישה צעירים וצעירות הגרים בווילה בקיסריה. נכון לספטמבר 2020 צברה הסדרה כ-45.4 מיליון צפיות ויש לה 247 אלף מנויים.
הסדרה

בתחילת חודש מרץ 2019 נכנסו שלושה כוכבי רשת: אביב ראובן, עידן טלמור ומאור גמליאל, לווילה מפוארת בקיסריה, שבה יתגוררו למשך שנה. בהמשך, הצטרפה אליהם שירה בר, שנבחרה על ידי הקהל, ודניאלה דואק.
במסגרת הסדרה עולים פרקים מדי יום באורך של כרבע שעה. הפרקים מצולמים כוולוגים, שהם בלוגים המבוססים על וידאו. במסגרת הפרקים מבוצעים אתגרים, מתיחות ואטרקציות.
ביום העצמאות 2019, נערכה במסגרת הסדרה מסיבה עם כוכבי רשת שהוגדרה בתקשורת כ"מסיבה המדוברת והנצפית ביותר בתולדות המדינה".
ביוני 2019 הוציאו חברי הסדרה שיר מחאה על הטרדות מיניות.
נכון לספטמבר 2020 צברה הסדרה כ-45.4 מיליון צפיות ו-247 אלף מנויים בערוץ היוטיוב; באינסטגרם יש לה 58.9 אלף עוקבים.
כמו כן הסדרה משודרת בערוץ HOT Real וב-VOD של חברת HOT.
הערות שוליים

↑  Full House ב-YouTube
↑  רז ישראלי, מסיבת שני מיליון עוקבים בקיסריה, ישראל היום, 6 במאי 2019
↑  מאור גמליאל & פול האוס - חייבת לצעוק ביוטיוב
.M.O.P

| --- | --- |

 מקום הקמה:  ניו יורק 
 מוקד פעילות:  ברוקלין, ארצות הברית
 תקופת הפעילות:  מ-1992
 סוגה:  East Coast hip hop, hardcore hip hop
 חברת תקליטים:  First Family, E1 Music, Babygrande Records
 
.M.O.P (ראשי תיבות של Mash Out Posse) הוא צמד ראפרים מברוקלין. חברי ההרכב הם Billy Danze ו-Lil' Fame, והם ידועים בזכות סגנונם האגרסיבי. אף על פי שיש להם בסיס מעריצים גדול, שני הסינגלים היחידים שלהם שראו הצלחה מסחרית היו "Ante Up" ו-"Cold As Ice" מהאלבום "Warriorz".
לעיתים קרובות, ההרכב עובד עם המפיק DJ Premier. הראפר "Lil' Fame" מפיק גם הוא חלקים גדולים מהאלבומים שלהם.
דיסקוגרפיה

1994 - To the Death
1996 - Firing Squad
1998 - Handle Ur Bizness EP
1998 - First Family 4 Life
2000 - Warriorz
2003 - 10 Years and Gunnin'
2004 - Mash Out Posse
2005 - St. Marxmen
2006 - Ghetto Warfare
2009 - Foundation
2011 - Sparta
הערות שוליים

↑  M.O.P. Prove Hip-Hop's Fiercest Warriorz, רולינג סטון
↑  מסד נתונים לחיפוש (הקלידו MOP בשדה "Name of artist")
↑  Warriorz באתר Allmusic
↑  All about Mash Out Posse
↑  M.O.P. Split From Roc-A-Fella And Dame Dash, mtv
↑
| --- | --- |
בקרת זהויות :  BnF: cb14027343x (data)  GND: 6510592-8  ISNI: 0000 0001 0945 3805  LCCN: no2002056490  MusicBrainz: dbe35fab-1b3a-469b-87f0-6a54ef8de3c4  RERO: 02-A009073327  VIAF: 151501050   WorldCat (עם VIAF): 151501050
ז'אן זה

ז'אן אלי פול זה (בצרפתית:Jean Élie Paul Zay,‏ 6 באוגוסט 1904 – 20 ביוני 1944) היה פוליטיקאי צרפתי, יהודי במוצאו. ב-1936–1939 כיהן כשר החינוך והאמנויות של צרפת. באוגוסט 1940 נעצר על ידי ממשל וישי ונרצח ב-1944. היה עורך דין בהכשרתו.
קורות חייו > ילדות וצעירות

ז'אן זה נוד ב-1904 בעיר אורליאן במחוז לוארה. אביו, לאון זה, שכיהן כמנהל העיתון הרדיקל-סוציאליסטי "Le Progrès du Loiret" היה צאצא למשפחה יהודית ממץ אך נולד ונפטר באורליאן. האם, אליס שרטרן, הייתה צרפתייה פרוטסטנטית, מורה בבית ספר יסודי. ז'אן זה גדל עם אחותו כנוצרי הקלוויניסטי אבל ברוח חילונית.
זה למד בתיכון פוטייה באורליאן ובהמשך למד משפטים. ב-1928 היה לעורך דין.
מגיל צעיר התגייס לפעילות פוליטית ובגיל 21 הצטרף למפלגה הרדיקלית.
קורות חייו > הקריירה הפוליטית

במאי 1932 נבחר זה לפרלמנט הצרפתי כנציג של המחוז לוארה מטעם המפלגה הרדיקלית-סוציאליסטית.
הוא ניצח בבחירות את נציג המפלגה העממית דמוקרטית, מוריס ברז'ה. זה היה אחד מה"טורקים הצעירים" שביקשו לקדם שינוי במפלגה, ונמנה עם המנהיגים שהובילו ב-1935 את הצטרפותה לחזית העממית. אחרי הבחירות ב-1935 החל מיוני היה לחבר בממשלה כשר החינוך והאמנויות. בעת כהונתו הרחיב את החינוך חובה והנהיג תוכנית הוראה אחידה בכל בתי הספר.
ב-1938 יזם זה, לפי המלצתו של פיליפ ארלנז'ה ואחרים, יזם פסטיבל בינלאומי לקולנוע בצרפת שנועד להתקיים לראשונה בקאן ב-1939. בגלל פרוץ מלחמת העולם השנייה, פסטיבל קאן הראשון התקיים רק אחרי מותו, ב-1946.
זה היה בונה חופשי. התקבל ב-24 בינואר 1926 ללשכת "אטיין דולה" של מסדר המזרח הגדול של צרפת.
קורות חייו > שנות מלחמת העולם השנייה

עם פריצת מלחמת העולם השנייה בספטמבר 1939 התפטר זה מהממשלה כדי להתגייס לצבא. שירת בלוטננט משנה במטה ארמייה הרביעית. ביוני 1940 הורש להשתתף במליאה האחרונה של הפרלמנט הצרפתי בבורדו.
אחרי כיבוש צרפת על ידי גרמניה הנאצית, עלה בבורדו על האונייה "לה מסיליה " לכיוון קזבלנקה בכוונה להשתתף בהקמת ממשלת גולה בצפון אפריקה. אולם באוגוסט 1940 נעצר על ידי שלטונות וישי הפרו-נאציים באשמת עריקות והוחזר עצור לצרפת. הוא הוחזק בכלא צבאי בקלרמון-פראן
מסע הסתה בעיתונים שתוזמר על ידי פיליפ אנריו, שר ההסברה של ממשל וישי, קרא להוצאתו להורג בגלל היותו "יהודי, בונה חופשי וחבר במפלגה הרדיקלית". שירו האנטי-מלחמתי ממרץ 1924, " Le Drapeau הוצג כעדות לחוסר פטריוטיזם.
באוקטובר 1940 בית דין צבאי שפט אותו על עריקות ודן אותו להורדת דרגותיו הצבאיות ולגירוש מצרפת המטרופוליטנית לכל החיים. בעת שהוחזק במרסיי, פסק הדין הוסב למאסר בצרפת והוא נשלח לכלא ריום, שם שיתף תא עם אסיר יהודי אחר, הרב אדוארד גורביץ'. הורשה ליצור קשר עם ידידים ועם משפחתו ולא ניסה לברוח. ב-20 ביוני 1944 שלוש חברי מיליציה של המשטר, אנרי מילו, שארל דוול ופייר קורדייה, הוציאו אותו מהכלא, כביכול כדי להעביר אותו לעיר מלאן. הם רצחו אותו ביער על יד מחצבה נטושה, במקום הנקרא 'Les Malavaux בשטח "בור השטן" faille du Puits du diable שביישוב מול במחוז אלייה.
טיהור שמו אחרי המלחמה

אחרי שחרור צרפת באוגוסט 1944, ביולי 1945 בית דין לערעורים בריום ביטל את הרשעתו ועונשו לאחר המוות. ב-1946 נמצאו שרידי גופתו יחד עם אלו של עוד שני בני אדם, מתחת לערימת אבנים. השלושה נקברו ביחד ביישוב קוסה (Cusset).
אולם ב-1947 גופתו הוצאה וזוהתה לפי שיניו. המיליציונר ששרד, שארל דוול, נשפט בגין רציחתו של זה ובפברואר 1953 נידון לעבודות פרך לכל החיים, אבל ב-1955 שוחרר לחופשי.
ז'אן זה הובא לקבורה סופית באורליאן ב-1948.
חייו הפרטיים

ז'אן זה היה נשוי למדלן דרה ולזוג נולדו שתי בנות, קתרין מרטן-זה והלן מושאר-זה (ילידת 1940).
הנצחה

במקום הירצחו במול הוקם אתר זיכרון
הוצבה לוחית זיכרון על התיכון שבו למד באורליאן.
ביישוב טרלאזה נקרא רחוב על שמו.
2005 - הוקם פרס ספרותי לזכרו.
מרץ 2014 - נשיא צרפת, פרנסואה הולנד הודיע על כוונתו על העברתם שרידי גופתם של ז'אן זה, ז'רמן טיליון וז'נבייב דה גול-אנטוניוז לפנתאון בפריז כדמויות מובילות בהתנגדות לכיבוש הנאצי.
. הטקס הרשמי התקיים ביום הלאומי של ההתנגדות, ב-27 במאי 2015
2019 - מחשב על שנרכש על ידי CNRS נקרא על שמו של ז'אן זה.
הערות שוליים

↑  Susan Hayward French National Cinema 2005, Psychology Press ISBN 0415307821p.142
↑  נאום הנשיא פרנסואה הולנד
↑  באתר IDRIS
| --- | --- |
בקרת זהויות :  NLI: 987007306242905171  BnF: cb120968704 (data)  GND: 120166763  ISNI: 0000 0001 1058 9515  LCCN: n89613799  NKC: mub2014838595  NTA: 265243726  RKD: 269540  SUDOC: 029316626  VIAF: 41868571   WorldCat (עם VIAF): 41868571
וילסון צ'נדלר

| --- | --- |

צ'נדלר בשנת 2011
 לידה:  10 במאי 1987 (בן 37) בנטון הארבור שבמישיגן, ארצות הברית
 עמדה:  סמול פורוורד, פאוור פורוורד
 גובה:  2.03 מטר
 מכללה:  אוניברסיטת דה פול (2005–2007)
 דראפט:  בחירה מספר 23, 2007  ניו יורק ניקס
 קבוצות כשחקן
 2007–2011 2011 2011–2012 2012–2018 2018–2019 2019 2019–2020:   ניו יורק ניקס דנוור נאגטס ג'ג'יאנג ליונס דנוור נאגטס פילדלפיה 76' לוס אנג'לס קליפרס ברוקלין נטס
וילסון צ'נדלר (באנגלית: Wilson Chandler; נולד ב-10 במאי 1987) הוא כדורסלן אמריקאי, המשחק בעמדות הסמול פורוורד והפאוור פורוורד.
נעורים ומכללות

צ'נדלר נולד וגדל בעיר בנטון הארבור שבמישיגן, ולמד ב"תיכון בנטון הארבור" המקומי. בשנתו האחרונה בתיכון העמיד ממוצעים של 24 נקודות, 12 ריבאונדים, 5 אסיסטים ו-4 חסימות למשחק והוביל את קבוצתו למאזן מושלם לאורך העונה הסדירה. במשחק הגמר המחוזי הפסידה הקבוצה ל"תיכון הולט", שזכה בהמשך הטורניר באליפות התיכונים של מדינת מישיגן. בסיום העונה זכה צ'נדלר בפרס שחקן התיכונים המצטיין של מדינת מישיגן ("Mr. Basketball of Michigan") לשנת 2005.
לאחר לימודיו התיכוניים בחר צ'נדלר ללמוד באוניברסיטת דה פול שבשיקגו, אילינוי. בעונת הפרשמן שלו קלע צ'נדלר 10.6 נקודות למשחק, ובסיומה נבחר לחמישיית הפרשמנים של מחוז ה-Big East. בעונתו השנייה במכללה שיפר את ממוצעיו ל-14.7 נקודות ו-6.9 ריבאונדים למשחק ונכלל בחמישיית העונה השנייה של המחוז. בסיום עונה זו הודיע צ'נדלר כי החליט לוותר על המשך לימודיו האקדמיים ולהירשם לדראפט ה-NBA.
קריירה ב-NBA > ניו יורק ניקס

צ'נדלר נבחר בבחירה ה-23 בדראפט 2007 על ידי קבוצת ניו יורק ניקס. לאחר שבעונת הרוקי שלו שותף צ'נדלר ב-35 משחקים בלבד, כשחקן שולי ברוטציית הקבוצה, בעונתו השנייה שותף הפורוורד בכל 82 משחקי הקבוצה ושיפר את תפוקתו כמעט בכל המדדים הסטטיסטיים. מאמן הקבוצה החדש, מייק ד'אנטוני, הציב את צ'נדלר בחמישייה הפותחת, וזה ענה עם 14.4 נקודות ו-5.4 ריבאונדים בממוצע למשחק. במהלך סוף שבוע האולסטאר של אותה עונה נבחר צ'נדלר להשתתף במשחק הכוכבים העולים כשחקן קבוצת ה"סופמורס" (שחקני השנה השנייה). בשנתיים הבאות מיצב עצמו צ'נדלר כאחד השחקנים המובילים בניקס, אף על פי שתפקד לפרקים כשחקן ספסל. ב-9 בפברואר 2010 קלע צ'נדלר שיא קריירה של 35 נקודות בהפסד קבוצתו לסקרמנטו קינגס.
קריירה ב-NBA > דנוור נאגטס

באמצע עונת 2010/2011 נשלח צ'נדלר לדנוור נאגטס כחלק מטרייד משולש עם מינסוטה טימברוולבס שכלל 13 שחקנים, ביניהם כוכב הנאגטס כרמלו אנתוני שעבר לניו יורק ניקס. הנאגטס, שקיבלו בטרייד גם את דנילו גלינארי וריימונד פלטון, הציגו כדורסל מהיר ומלהיב תחת המאמן ג'ורג' קארל, ואף שיפרו באופן מפתיע את מאזנם לאחר עזיבתו של אנתוני. מאזן הקבוצה עד 21 בפברואר 2011, היום בו בוצע הטרייד, עמד על 25–32, ועד סיום העונה ניצחו הנאגטס 18 מתוך 25 משחקיהם והעפילו לפלייאוף מהמקום החמישי באזור המערבי. בסדרת הפלייאוף הראשונה בקריירה שלו, נגד אוקלהומה סיטי ת'אנדר, התקשה צ'נדלר כשקלע 4.8 נקודות למשחק בלבד, והנאגטס הפסידו בסדרה בתוצאה 1–4.
קריירה ב-NBA > ג'ג'יאנג ליונס

באוגוסט 2011, בעקבות שביתת השחקנים ב-NBA, חתם צ'נדלר ב"ג'ג'יאנג ליונס" מליגת ה-CBA הסינית. חוזהו בקבוצה היה לעונה אחת, ללא סעיף חזרה ל-NBA בתום השביתה. במשחק הבכורה שלו בליגה הסינית קלע צ'נדלר 43 נקודות והוריד 22 ריבאונדים, ולאורך העונה ממוצעיו עמדו על 26.6 נקודות ו-11.6 ריבאונדים למשחק. בעזרתו של צ'נדלר העפילה הקבוצה לשלב הפלייאוף, אך הודחה ממנו כבר בשלב הראשון כשהפסידה ל"בייג'ינג דאקס" בה שיחק סטפון מרבורי. עם הדחתה של ג'ג'יאנג, היה צ'נדלר רשאי לחזור ל-NBA כשחקן חופשי.
קריירה ב-NBA > חזרה לדנוור נאגטס

במרץ 2012 חזר צ'נדלר לנאגטס כשחתם על חוזה ל-4 עונות בדנוור, עבור כ-30 מיליון דולר. לאחר 8 משחקים בלבד במדי הנאגטס נפצע צ'נדלר במפרק הירך ונאלץ להחמיץ את המשך העונה הסדירה ואת משחקי הפלייאוף. בפגרת המשחקים שלפני עונת 2015/2016 האריך את חוזהו בקבוצה ל-4 עונות נוספות עבור 46 מיליון דולר. ב-11 בנובמבר 2015 נחבל צ'נדלר בירכו הימנית ונאלץ לעבור ניתוח שהשבית אותו ממשחק לכל אורך עונת 2015/2016. בעונה הבאה הבריא לחלוטין מפציעתו וחזר להציג יכולת גבוהה עם ממוצעים של 15.7 נקודות ו-6.5 ריבאונדים בממוצע למשחק.
קריירה ב-NBA > פילדלפיה 76'

לקראת עונת 2018/2019, לאחר 6 וחצי עונות בדנוור, נשלח צ'נדלר בטרייד לפילדלפיה 76'.
קריירה ב-NBA > לוס אנג'לס קליפרס

ב-6 בינואר 2019 נשלח בטרייד ללוס אנג'לס קליפרס, יחד עם לנדרי שאמט, מייק מוסקאלה ו-4 בחירות דראפט עתידיות, בתמורה לטוביאס האריס, בובאן מריאנוביץ' ומייק סקוט.
קריירה ב-NBA > ברוקלין נטס

ביולי 2019 חתם צ'נדלר על חוזה בברוקלין נטס. ב-29 באוגוסט 2019 הושעה על ידי ליגת ה-NBA ל-25 משחקים בגין שימוש בחומרים אסורים. ביוני 2020 הודיע שלא יצטרף לקבוצתו במשחקי חידוש עונת 2019/2020 ב"בועה באורלנדו".
חיים אישיים

צ'נדלר הוא טבעוני מאז 2016.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2007/2008 | ניו יורק | 35 | 16 | 19.6 | 0.438 | 0.300 | 0.630 | 3.6 | 0.9 | 0.4 | 0.5 | 7.3 |
| 2008/2009 | ניו יורק | 82 | 70 | 33.4 | 0.432 | 0.328 | 0.795 | 5.4 | 2.1 | 0.9 | 0.9 | 14.4 |
| 2009/2010 | ניו יורק | 65 | 64 | 35.7 | 0.479 | 0.267 | 0.806 | 5.4 | 2.1 | 0.7 | 0.8 | 15.3 |
| 2010/2011 | ניו יורק | 51 | 30 | 34.5 | 0.461 | 0.351 | 0.807 | 5.9 | 1.7 | 0.7 | 1.4 | 16.4 |
| 2010/2011 | דנוור | 21 | 19 | 30.6 | 0.419 | 0.347 | 0.810 | 5.0 | 1.6 | 0.7 | 1.1 | 12.5 |
| 2011/2012 | דנוור | 8 | 6 | 26.9 | 0.392 | 0.250 | 0.833 | 5.1 | 2.1 | 0.8 | 0.8 | 9.4 |
| 2012/2013 | דנוור | 43 | 8 | 25.1 | 0.462 | 0.413 | 0.793 | 5.1 | 1.3 | 1.0 | 0.3 | 13.0 |
| 2013/2014 | דנוור | 62 | 55 | 31.1 | 0.416 | 0.348 | 0.724 | 4.7 | 1.8 | 0.7 | 0.5 | 13.6 |
| 2014/2015 | דנוור | 78 | 75 | 31.7 | 0.429 | 0.342 | 0.775 | 6.1 | 1.7 | 0.7 | 0.4 | 13.9 |
| 2015/2016 | דנוור | – | – | – | – | – | – | – | – | – | – | – |
| 2016/2017 | דנוור | 71 | 33 | 30.9 | 0.461 | 0.337 | 0.727 | 6.5 | 2.0 | 0.7 | 0.4 | 15.7 |
| 2017/2018 | דנוור | 74 | 71 | 31.7 | 0.445 | 0.359 | 0.772 | 5.4 | 2.1 | 0.6 | 0.5 | 10.0 |
| 2018/2019 | פילדלפיה | 36 | 32 | 26.4 | 0.440 | 0.390 | 0.722 | 4.7 | 2.0 | 0.6 | 0.5 | 6.7 |
| 2018/2019 | ל.א. קליפרס | 15 | 1 | 15.1 | 0.348 | 0.325 | 0.714 | 3.1 | 0.7 | 0.2 | 0.2 | 4.3 |
| 2019/2020 | ברוקלין | 35 | 3 | 21.0 | 0.404 | 0.306 | 0.870 | 4.1 | 1.1 | 0.5 | 0.3 | 5.9 |
| קריירה |  | 676 | 483 | 30.0 | 0.443 | 0.341 | 0.770 | 5.3 | 1.8 | 0.7 | 0.6 | 12.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011 | דנוור | 5 | 2 | 23.0 | 0.276 | 0.143 | 0.778 | 4.4 | 0.4 | 0.6 | 0.8 | 4.8 |
| 2013 | דנוור | 6 | 6 | 34.2 | 0.355 | 0.310 | 0.750 | 5.5 | 1.3 | 1.3 | 0.5 | 12.0 |
| 2019 | ל.א. קליפרס | 4 | 0 | 13.0 | 0.313 | 0.100 | 1.000 | 1.5 | 0.5 | 0.5 | 0.0 | 3.8 |

| קריירה |  | 15 | 8 | 24.8 | 0.331 | 0.239 | 0.800 | 4.1 | 0.8 | 0.9 | 0.5 | 7.4 |
↑  צ'נדלר לא שיחק כלל בעונת 2015/2016 בשל פציעה.
הערות שוליים

↑  סיכום דראפט 2007, באתר nba.com
↑  סטטיסטיקות הקריירה של צ'נדלר, באתר basketball-reference.com
↑  משחק הכוכבים העולים 2009, באתר basketball-reference.com
↑  דוח המשחק של ניו יורק מול סקרמנטו, באתר basketball-reference.com
↑  צ'נדלר נשלח בטרייד לדנוור נאגטס, באתר nba.com
↑  צ'נדלר חותם על חוזה בג'ג'יאנג, באתר sportando.com
↑  צ'נדלר חותם על חוזה בדנוור, באתר nba.com
↑  צ'נדלר מאריך את חוזהו בדנוור, באתר nba.com
↑  Wilson Chandler to Undergo Season-Ending Surgery, באתר הרשמי של הנאגטס, 11 בנובמבר 2015
↑  צ'נדלר נשלח בטרייד לפילדלפיה 76', באתר הרשמי של הקבוצה, 6 ביולי 2018
↑  לברון "חגג" אחרי התבוסה, הקליפרס ופילדלפיה עם טרייד ענק, באתר וואלה, 6 בפברואר 2019
↑  צ'נדלר חותם על חוזה בברוקלין, באתר הקבוצה, 8 ביולי 2019
↑  ליגת ה-NBA משעה את צ'נדלר ל-25 משחקים, באתר הרשמי, 29 באוגוסט 2019
↑  צ'נדלר לא יצטרף לנטס באורלנדו, באתר netsdaily.com,‏ 28 ביוני 2020
↑  Scott Davis, 30-year-old Denver Nuggets forward went vegan over a year ago, had one of the best seasons of his career, and now says he isn't going back, Business Inseider, September 16, 2017
.ac

| --- | --- |
 תאריך ייסוד:  1997 
 חסות:  Cable & Wireless Worldwide 
 nic.ac
 
‎.ac היא סיומת האינטרנט בסנט הלנה, אסנשן וטריסטן דה קונה, ובעיקר באסנשן. היא מנוהלת על ידי NIC. AC, חברת בת של לשכת המחשבים האינטרנטית שבסיסה בבריטניה. סיומת אינטרנט זו נוצרה ב-1997.
ההרשמה לדומיין פתוחה לכל אחד. המרשם מקבל הרשמות של שמות דומיין בינלאומיים.
הדומיין משווק על ידי כמה מתווכי דומיינים כדומיין לעיר אאכן בגרמניה, לאחר ייעוד לוחית הרישוי לרכב ("AC") לעיר.
שימוש בקיצור "אקדמי"

בשל הדמיון שלו לדומיין .ac ("אקדמי") ברמה השנייה הקיים תחת כמה דומיינים של קוד מדינה, כמה מוסדות חינוך נרשמים גם בתחום הדומיין .ac:
אוניברסיטת כורדיסטן - האולר.
מכללת רלסטון שבסוואנה, ג'ורג'יה, ארצות הברית.
מכללת התפילה למשימה אמונה באדינבורו, סקוטלנד.
הוא משמש גם לקידום, לקמפיינים ולקיצור כתובות אתרים בחלקים שונים מאוניברסיטת אדינבורו, סקוטלנד.
היחידה לחקר הרפואה הטרופית באוקספורד (MORU) בבנגקוק, תאילנד.
INFORM (התמקדות רשת המידע בתנועות דתיות), שבסיסה בבית הספר לכלכלה של לונדון.
אוניברסיטת ניוקאסל, אוניברסיטה מקוונת שאינה קשורה לאוניברסיטת ניוקאסל בבריטניה או לאוניברסיטת ניוקאסל, אוסטרליה.
שימושים אחרים

ב־10 בדצמבר 2013 עבר אתר The Pirate Bay לדומיין .ac.
ראו גם

.uk
הערות שוליים

↑  "IDN Code Points Policy for the .AC Top Level Domain" (PDF). nic.ac. 2013-05-20. אורכב מ-המקור (PDF) ב-2014-08-06. נבדק ב-2013-05-23.
↑  "University of Kurdistan Hewlêr".
↑  "Collegium Ralstonianum apud Savannenses - New Website Under Construction".
↑  "Faith Marketing Business Consulting | Faith Based Marketing".
↑  https://edin.ac
↑  "Home - Mahidol Oxford Tropical Medicine Research Unit".
↑  "New Religious Movements - Latest news from Inform | Inform".
↑  "Newcastle". אורכב מ-המקור ב-2019-09-21. נבדק ב-2012-01-17.
↑  "The Pirate Bay Moves to .AC After Domain Name Seizure". 2013-12-10.
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
Deck Nine

| --- | --- |

 נתונים כלליים
 סוג:  חברה פרטית
 מייסדים:  מארק ליונס
 תקופת הפעילות:  1997–הווה (כ־27 שנים)
 מיקום המטה:  ארצות הברית וסטמינסטר, קולורדו, ארצות הברית
 ענפי תעשייה:  משחקי וידאו
  
 deckninegames.com
 
Idol Minds בע"מ (החל מ-2017 מוכרת בתור Deck Nine) היא חברת פיתוח משחקי וידאו אמריקאית שממוקמת בוסטמינסטר, קולורדו. הסטודיו נוסד ב-31 במרץ 1997 על ידי מארק ליונס, שכיום (2017) עומד בתור נשיא ומנהל טכנולוגיות ראשי של החברה.
היסטוריה

Idol Minds נוסדה על ידי המתכנת מארק ליונס ב-31 במרץ 1997 לאחר שעבר עם משפחתו מקליפורניה לקולורדו. במקור משרדי החברה היו ממוקמים בעיר בולדר, אך ב-2003 משרדי החברה עברו לעיר לואיסוויל ולאחר מכן ב-2015 לוסטמינסטר. החברה התפרסמה בעקבות שחרורו של המשחק Pain ב-29 בנובמבר 2007 אשר משתמש בפיזיקת בובה (Ragdoll). המשחק הפך "למשחק המורד ביותר" ברשת ה-PlayStation Network לשנת 2008. ב-21 באוקטובר 2009 דווח כי Idol Minds ביצעה סדרה של פיטורים של 26 מתוך 46 עובדי החברה. אחד מעובדי החברה ציין כי קיצוץ תקציבים מצד המפיצה של המשחק Pain,‏ Sony Interactive Entertainment, היא הסיבה העיקרית להפחתת צוות העובדים.
ב-7 ביוני 2011 בכנס ה-E3 של אותה שנה, חברת Sony Computer Entertainment הכריזה על משחק חדש "תפקידים-פעולה בסגנון דיאבלו" בשם Rain אשר תוכנן לצאת ל-PlayStation Vita ול-PlayStation 3 ולהיות מפותח על ידי Idol Minds, בשיתוף עם SIE San Diego Studio. לאחר מכן ב-13 בינואר 2012 שמו שונה ל-Warrior's Lair וב-2 באפריל באותה השנה, Idol Minds זנחה את פיתוח המשחק. Warrior's Lair לבסוף בוטל ביולי 2013.
ב-31 במאי 2017, הסטודיו הכריז כי הוא עובר להתמקד בפיתוח משחקים מבוססי סיפר וכן שינה את שמו המסחרי ל-Deck Nine. החברה אמרה כי "תוספת חדשה לכותר שזכה לשבחים ממבקרים" כבר נמצאת בפיתוח. יום לאחר מכן, ב-1 ביוני 2017, תמונות רבות על פריקוול לכאורה למשחק ההרפתקאות משנת 2015, Life Is Strange דלפו לרשת מאתר החברה. ההדלפה הפתיעה עיתונאים כי משחק ההמשך, Life Is Strange 2, כבר הוכרז חודש קודם לכן שהוא נמצא בפיתוח על ידי Dontnod Entertainment, היוצרים של הסדרה. ב-11 ביוני 2017, במסיבת העיתונאים של מיקרוסופט ב-E3 2017, מפיצת המשחק Life Is Strange,‏ Square Enix הכריזה כי המשחק שנמצא בפיתוח על ידי Deck Nine הוא Life Is Strange: Before the Storm. הפרק הראשון מתוך השלושה של Before the Storm שוחרר ב-31 באוגוסט 2017.
כותרים שפותחו על ידי החברה

| שנה | כותר | פלטפורמה (ות) |
| --- | --- | --- |
בתור Idol Minds
| 1998 | Cool Boarders 3 | PlayStation |
| 1998 | Rally Cross 2 | PlayStation |
| 1999 | Cool Boarders 4 | PlayStation |
| 1999 | Supercross Circuit | PlayStation |
| 2000 | Cool Boarders 2001 | PlayStation, PlayStation 2 |
| 2003 | My Street | PlayStation 2 |
| 2005 | Neopets: The Darkest Faerie | PlayStation 2 |
| 2007 | Pain | PlayStation 3 |
| 2012 | Ratchet & Clank Collection | PlayStation 3 |
| 2012 | Linked Together | iOS |
| 2013 | Ratchet: Deadlocked | PlayStation 3 |
בתור Deck Nine
| 2017 | Life Is Strange: Before the Storm | Microsoft Windows, PlayStation 4, Xbox One |
| 2021 | Life Is Strange: True Colors | Microsoft Windows, PlayStation 4, PlayStation 5, Xbox One, Xbox Series X/S, Stadia |
| 2022 | Life Is Strange Remastered Collection | Microsoft Windows, PlayStation 4, PlayStation 5, Xbox One, Xbox Series X/S, Stadia |
| 2023 | The Expanse: A Telltale Series | Microsoft Windows, PlayStation 4, PlayStation 5, Xbox One, Xbox Series X/S |
| 2024 | Life Is Strange: Double Exposure | Microsoft Windows, PlayStation 5, Xbox Series X/S, Nintendo Switch |